Η **Alfa Romeo Alfa 6** ήταν ένα μεσαίο πολυτελές σεντάν αυτοκίνητο της κατηγορίας Ε, που παρήχθη από την ιταλική αυτοκινητοβιομηχανία Alfa Romeo, από τον Απρίλιο του 1979 έως τον Δεκέμβριο του 1986.

Η αισθητική της Alfa 6 έμοιαζε ιδιαίτερα με αυτήν της Alfa Romeo Alfetta (1972 - 1987), αλλά ήταν μια εντελώς ξεχωριστή κατασκευή. Σχεδιάστηκε από την οίκο Μπερτόνε (Bertone), αν και αυτό είχε τότε, παραδόξως, τηρηθεί μυστικό. Ένα σπάνιο για την εποχή της πλεονέκτημα, ήταν η προσφορά της και με πετρελαιοκινητήρα, από το 1983, και μάλιστα τουρμποντίζελ. Ο κινητήρας τουρμποντίζελ ήταν 5-κύλινδρος σε σειρά (I5), ενώ οι βενζινοκινητήρες του ήταν όλοι 6-κύλινδροι, διάταξης V6, και είναι αξιοσημείωτο ότι το μοντέλο πήρε το όνομά του από τον αριθμό των κυλίνδρων του μοναδικού κινητήρα με τον οποίο προσφερόταν τα πρώτα 4,5 έτη παραγωγής του, ο οποίος ήταν κυβισμού 2.5 λίτρων. Τον Σεπτέμβριο του 1987, η Alfa 6 αντικαταστάθηκε από την Alfa Romeo 164.

Εξοπλισμός και ασφάλεια
-----------------------

Η πρώτη και η δεύτερη Σειρά της Alfa 6.
Η Alfa 6 έφερε στάνταρ 4 δισκόφρενα, υδραυλικό τιμόνι, ηλεκτρικά παράθυρα, ηλεκτρικά ρυθμιζόμενους καθρέφτες, κεντρικό κλείδωμα και ένα διαφορικό περιορισμένης ολίσθησης κατά 25%. Όλα αυτά έκαναν το Alfa 6 εξαιρετικά ανταγωνιστικό, σε μία εποχή που τέτοια στοιχεία εξοπλισμού ήταν συνήθως έξτρα και με ιδιαίτερα ακριβή χρέωση.

Έμφαση, επίσης, είχε δοθεί και στην ασφάλεια. Για παράδειγμα, το μοντέλο έφερε έναν αισθητήρα βίαιου τραντάγματος, που διέκοπτε την παροχή καυσίμου σε συμβάν πρόσκρουσης. Αντιθέτως, η αεροδυναμική του ήταν πολύ μέτρια, ακόμα και για τα τότε στάνταρ, καθώς είχε αεροδυναμικό συντελεστή Cd στο 0,41.

Ανανέωση
--------

Η πρώτη και η δεύτερη Σειρά της Alfa 6 / εσωτερικό.
Το 1983, η Alfa 6 υπέστη μια ανανέωση, με νέους και ενιαίους ορθογώνιους προβολείς, αντί για τους προηγούμενους δίδυμους κυκλικούς, νέους προφυλακτήρες, νέα γρίλια και νέο περίβλημα γύρω από τα πίσω φώτα. Επίσης, έγιναν και βελτιώσεις στο εσωτερικό, ενώ μηχανικά, τα κάπως προβληματικά καρμπυρατέρ του 6-κύλινδρου 2.5 λίτρων κινητήρα αντικαταστάθηκαν από ηλεκτρονικό ψεκασμό καυσίμου (fuel injection) της Bosch **L-Jetronic**, με την ισχύ να παραμένει αμετάβλητη. Ταυτόχρονα εισήχθησαν δύο νέοι κινητήρες, μια εκδοχή 2.0 V6 του προηγούμενου 2.5 V6 (η οποία διατήρησε τα καρμπυρατέρ) και ένας 2.5 VM 5-κύλινδρος σε σειρά (Ι5) turbodiesel. Η νέα αυτή εκδοχή, μπήκε στη μαζική παραγωγή τον Οκτώβριο του 1983, αντικαθιστώντας μέσα στον ίδιο μήνα την προηγούμενη.

Κινητήρες
---------

| Μοντέλο | Κινητήρας | Κυβισμός | Ισχύς | Ροπή | Παραγωγή |
| --- | --- | --- | --- | --- | --- |
| **Alfa 6 2.5** | 2.5 L V6 | 2.492 cm³ (6 καρμπυρατέρ Dell'Orto) | 116 kW (158 PS) | N·m 224 / 4.000 rpm | 4/1979 - 10/1983 |
| **Alfa 6 2.5 V6 QO** | 2.5 L V6 | 2.492 cm³ (Bosch L-Jetronic) | 116 kW (158 PS) | N·m 215 / 4.000 rpm | 10/1983 - 12/1986 |
| **Alfa 6 2.0 V6** | 2.0 L V6 | 1.997 cm³ (6 καρμπυρατέρ Dell'Orto) | 99 kW (135 PS) | N·m 178 / 4.500 rpm | 10/1983 - 12/1986 |
| **Alfa 6 2.5TD** | 2.5 L Ι5 | 2.494 cm³ Turbodiesel | 77 kW (105 PS) | N·m 206 / 2.400 rpm | 10/1983 - 12/1986 |
|

Παραγωγή
--------

* 2.0 V6: 1.771 αντίτυπα.
* 2.5 V6 με καρμπυρατέρ: 5.748 αντίτυπα.
* 2.5 V6 injectiοn: 1.574 αντίτυπα.
* 2.5 VM turbodiesel: 2.977 αντίτυπα.

Συνολικά παρήχθησαν 12.070 αντίτυπα στο σύνολο των 7,5 ετών παραγωγής του, αριθμός πολύ περιορισμένος ως προς τους ανταγωνιστές του και σχεδόν όλα διατέθηκαν στην εγχώρια αγορά, με ελάχιστες εξαγωγές. Ειδικότερα στην Ελλάδα, η Alfa 6 δεν κυκλοφόρησε ποτέ επίσημα, λόγω της εξοντωτικά υψηλής φορολογίας εισαγωγής επί της αξίας των αυτοκινήτων που επιβλήθηκε τον Ιούλιο του 1979 (μόλις λίγο πριν ξεκινήσουν οι εξαγωγές του Alfa 6, το οποίο είχε μπει στην παραγωγή τον Απρίλιο), με αφορμή την τότε παγκόσμια πετρελαϊκή κρίση που ξέσπασε λόγω της Ιρανικής Επανάστασης (ο σκοπός της κίνησης αυτής, όπως αναγραφόταν και στο επίσημο κείμενο του νόμου, ήταν να εξοντώσει την αγορά των ΙΧ αυτοκινήτων, προκειμένου να μειώσει επειγόντως την εξάρτηση της χώρας από το εισαγόμενο πετρέλαιο) και τελικώς «στοίχειωσε» για ολόκληρη τη δεκαετία του 1980.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Alfa Romeo Alfa 6** |

* www.alfa6.net Ιστοσελίδα για την Alfa 6 (στα ιταλικά και στα αγγλικά)
* Alfa Sei page Αρχειοθετήθηκε 2016-03-07 στο Wayback Machine.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Alfa Romeo |
| --- |
|  |
| Σημερινά μοντέλα: | 
* Giulia
* Stelvio
 |
|  |
| Ιστορικά μοντέλα μετά τον Β'Παγκόσμιο Πόλεμο: | 
* 4C
* 4C Spider
* Alfa 6
* 6C 2500 SS Villa d'Este
* 8C Competizione
* 33
* 33 Stradale
* 75
* 90
* 145
* 146
* 147
* 155
* 156
* 159
* 164
* 166
* 1750
* 1900
* 2000 (1958)
* 2000
* 2600
* AR6
* AR8
* Alfasud
* Alfetta
* Arna
* Brera
* Giulia
* Giulietta
* Giulietta (1977)
* Giulietta (2010)
* Gran Sport Quattroruote
* GT
* GTV
* Junior Zagato
* Matta
* MiTo
* Montreal
* RZ
* Spider
* SZ
* TZ3
 |
|  |
| Ιστορικά μοντέλα πριν τον Β'Παγκόσμιο Πόλεμο: | 
* 12 HP
* 15 HP
* 15-20 HP
* 24 HP
* 20-30 HP
* 40-60 HP
* 6C
* 8C
* G1
* RL
* RM
 |
|  |
| Πρωτότυπα μοντέλα: | 
* Eagle
* Kamal
* Tonale
 |
|  |
| 
* Κατηγορία Κατηγορία
* Commons page Κοινά
 |

 |